# Jau, Dinhac e Hloirac

Jau, Dinhac e Hloirac (Jau-Dignac-et-Loirac en francés) es una comuna medoquina de Guiana, lingüisticament gascona, administrada prau departament de Gironda de la region de la Noèra Aquitània, ancianament d'Aquitània.

## Geografia

La comuna, d'altitud sovent hòrt bassa, compren principalament quatre vilatges : Jau, au nòrd-oèst, Dinhac, au nòrd-èst, Hloirac au sud, e Lo Centre, ont es la maison comuna.

## Toponimia

* Jau. Bénédicte Boyrie-Fénié cita duas atestacions ancianas dau nom de Jau : Jau (Sanctus Petrus de ~), en occitan, en 1339, e Isle de Jau ou Petite Flandre de Medoc, en francés, en 1651. Lo nom ven, per Dauzat, d'un nom de persona latin tirat de gallus, « viguèir », e, per Bénédicte Boyrie-Fénié, dau nom de persona Gallus, prononciat [dzaw] (Astor, citat per B. Boyrie-Fénié, senhala que Gallus es un nom qu'a lo sens de « gallés, gal », en mèi d'estar lo de l'animau). Aqueth tractament de tipe nòrd-occitan es revelator de l'istòria lingüistica complicada dau nòrd de Medòc.
* Dinhac (atestat Dinhac (Sanctus Petrus de ~) en 1339) pòt venir dau nom d'òme Dinnius o Dignius, o Dignus, a cada còp emb lo sufixe acu(m)$^,$, latinizacion dau sufixe gallés -aco(n). Dinhac èra donc probablament una anciana granda propietat antica que son mèste èra Dignius, Dignius o Dinnius.
* Hloirac. Las fòrmas ancianas citadas per Bénédicte Boyrie-Fénié son Esloyrac (Sanctus Romanus de ~), en 1339, Esloyrac (Sanctus Romanus de ~), au sègle XIII, Esloyrac (de ~), en 1339. Dauzat, que devèva pas conéisher las fòrmas ancianas, postula lo nom d'òme latin Laurius emb acum. Jacques Boisgontier, citat per Bénédicte Boyrie-Fénié, disè que l'amudiment de f- davant -l- deishava una aspiracion que los escribas notavan es-. Hloirac seré donc lo nom latin d'òme Florius emb lo sufixe acu(m), latinizacion dau sufixe gallés -aco(n). Hloirac èra donc probablament una anciana granda propietat antica que son mèste èra Florius. Veire Floirac, près de Bordèu, e Floirac (Carcin).

## Istòria

Las tres comunas de Jau, Dinhac e Hloirac fusionèren avant 1806. La partida près de Gironda, d'ancianas sanhas, es cultivada mès pas poblada.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Christian Boura | | |
| 2014 | 2020 | Gilles Coutreau | divèrs dreta | retirat foncion publica |
| març de 2008 | 2014 | Gino Cecchini | près de l'UMP | |
| 2003 | 2008 | Serge Lafond | | |
| | 2003 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton de Semebian; es adara dau canton dau Nord-Médoc (en francés), donc dau Nòrd-Medòc.

## Demografia

modificar « persona »  v · d · m 
Evolucion demografica Populacion comunala actuala (2013): 1009, totala: 983 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 594 | 1 068 | 1 362 | 1 519 | 1 608 | 1 707 | 1 730 | 1 787 | 1 798 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 805 | 1 747 | 1 730 | 1 747 | 1 825 | 1 880 | 1 879 | 1 826 | 1 749 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 593 | 1 633 | 1 539 | 1 275 | 1 290 | 1 211 | 1 242 | 946 | 1 050 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 946 | 909 | 808 | 803 | 836 | 866 | 978 | 994 | 1 010 1 026 |
| 2009 | 2010 |
| 1 033 1 049 | 1 051 1 066 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* demografia de Jau, en 1793, pui de l'ensemble a comptar de 1800
* en 1793, Dignac : 566 abitants; Hloirac : 327 abitants.

## Veire tanben

* Comunas de Gironda

## Nòtas

* ↑ Toponimia Occitana (Institut d'Estudis Occitans) : IEO_BdTopoc : http://bdtopoc.org
* 1 2 3 4 5 6 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 171-172
* 1 2 Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 366
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 246, a Digna
* ↑ http://cassini.ehess.fr/cassini/fr/html/fiche.php?select_resultat=17785
* Portau de Guiana